«Ամենակալ Աստծու եւ մեր Տեր Հիսուս Քրիստոսի կամքով գրվեց մեր այս իշխանական հրամանը. մենք՝ Տերսունս, Սետեն, Պռոշը, Գրիգորը, Հասանը, մեր եղբայրներն ու որդիները, այս հաստատ հրամանը տվեցինք Տեր Ավագ Եպիսկոպոսին ու նրա եղբայր Մանվել աբեղային՝ նրանց լավ հավատարմության համար, որպեսզի մեր հայրենի աթոռ Դադիվանքը, Խաթրավանքը, Գետամեջը, որ մեր գերեզմանատունն է՝ մեր պապերից մեզ մնացած, նրանցը լինի, քանի որ այդ վանքերում մարդ չկար, որոնք սկզբում շեն էին պահում ու լուսավորում եկեղեցիները. այդ պատճառով ուղեւորվեցինք եւ դրանք նվիեցինք սուրբ աթոռին, նրանց հանձնեցինք նաեւ երկու իշխանությունը՝ եպիսկոպոսությունը եւ պարոնությունը: Ինչպես որ մեծ կաթողիկոս Տեր Վարդանը Դադիվանքը, Խաթրավանքը, Հաղպարտը իր վիճակով տվել էր Տեր Աթանասին ու Տեր Սարգսին, նունպես եւ այս հոգեւոր Տեր Գրիգոր կաթողիկոսը այս աթոռը հաստատեց վիճակով շրջաբերականով»: